gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl gl es gl gl gl gl sv en sv fr de de gl gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - O Partido Pirata chega á Eurocámara
Domingo, 25 de setembro de 2022
Xestionado por Vieiros e o Colexio de Xornalistas de Galicia
A formación internauta superou o 7% dos votos no país escandinavo, o que lle asegura un escano, que serán dous co Tratado de Lisboa.
Redacción - 12:30 08/06/2009
Tags: europeas2009 Partido Pirata Suecia
O Partido Pirata sueco (Piratpartiet, PP) obtivo representación no Parlamento Europeo. Segundo os datos premilinares, a formación política fundada no ano 2006 para defender os dereitos dos internautas obtivo o 7,1 por cento dos votos, o que lle asegura un escano en Estrasburgo. Ese escano duplicarase cando entre en vigor o Tratado de Lisboa.
O partido, que foi tomado a broma dende moitos medios cando se fundou, conseguiu recoller os sufraxios da xente descontenta coa lexislación sueca, que prohibe o intercambio de arquivos sen ánimo de lucro. As enquisas xa amosaban que a nova opción política tiña practicamente asegurada a presenza no Europarlamento.
Así, un dos 18 escanos cos que contará Suecia vai para o Partido Pirata, que queda por diante de partidos tradicionais, como o Partido da Esquerda (Vänsterpartiet), que perde un dos seus dous escanos; do Partido do Centro (Centerpartiet), que mantén o seu asento; igual ca os Demócratas Cristiáns (Kristdemokraterna). Coa entrada en vigor do Tratado de Lisboa, Suecia pasará a contar con 20 asentos, e o Partido Pirata, con dous.
O líder do PP sueco, Rick Falkvinge, afirmou que "cambiou o panorama da política europea" e que "a cidadanía entendeu que é o momento de marcar a diferenza. Os vellos políticos destruíron o estilo de vida da xente nova". A participación en Suecia foi do 43 por cento, algo superior á dos comicios de 2004, o que supuxo que os piratas recibisen 200 mil votos, un importante incremento con respecto ás eleccións lexislativas de 2006, cando recibiran apenas 35 mil.
O Partido Pirata sueco xa se ve en Estrasburgo
Internautas suecos fundan o "Partido Pirata"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto